Anno domini millesimo trecentesimo, indictione quarta decima pontificatus sanctissimi patris domini Bonifacii pape VIII, anno sexto, hii sunt testes domini Hugonis de Aceyo, abbatis sancti Stephani divionensis lingonensis diocesis, et fratris Hugonis de Marcennaio et Guillelmi, dicti Lopitaul, canonicorum dicti monasterii sancti Stephani, procuratorum eiusdem monasterii, constitutorum in causa appellationis et principalis negocii que vertitur inter ipsos abbatem et conventum monasterii ex una parte, et decanum et capitulum capelle domini ducis Burgundie eiusdem loci de Divione ex altera, recepti et jurati coram nobis Odone... viro magistro, Petro de Sinemuro, canonico, eduensi judice a domino papa dato, una cum venerabilibus viris decano sedelocensi eduensis diocesis... canonico cabilonensi et coram nobis predicto Bartholomeo prefato, decano sedelocensi se excusante, ac deinde diligenter examinati testes dictorum abbatis et conuentus contra dictos decanum et capitulum, in eadem causa et interrogatoriis datis pro parte eorumdem decani et capituli, quos... canonicus Xantonensis, capellanus domini pape ac eius palacii auditor, causarum sub sigillo suo transmisit inclusos.